પાંચ દિવસના જીએસબી ના ગણપતિનો પ્રતિ દિવસનો વીમો 52.85 કરોડ રૂપિયાનો છે. વીમામાં ભક્તોની સલામતી અને ગણપતિ બાપાના દાગીના માટે આતંકવાદી હુમલો, અકસ્માત, ચોરી અને બાહ્ય નુકસાન સામે રક્ષણ આપવાનો સમાવેશ છે. 224.40 કરોડ રૂપિયાના સૌથી મોટા વીમામાં સ્વંયસેવક અને કર્મચારીઓના વ્યક્તિ દીઠ 10 લાખ રૂપિયાનો પણ સમાવેશ કરવામાં આવે છે. પંડાલ, સીસીટીવી, ફર્નિચર અને જમીન, કરિયાણું, ફળ, શાકભાજી અને કૉમ્પ્યુટરને આગ, કુદરતી આફત, રમખાણ, બંધ, રેલવે અને માર્ગ નુકસાન, ઈલેક્ટ્રિકલ નુકસાન, ધરતીકંપ દરેકનો વીમામાં સમાવેશ કરવામાં આવ્યો છે. મંડળોએ ગણેશ ચતુર્થીથી ઘરેણા સુરક્ષિત રીતે બૅન્કમાં ડિપોઝિટ ન થાય ત્યાં સુધીનો વીમો કઢાવ્યો છે.